**OPIS POSLOVA I PODACI O PLAĆI ZA RADNO MJESTO – VIŠI STRUČNI SURADNIK ZA PRORAČUN I RAČUNOVODSTVO**

OPIS POSLOVA:

Izrađuje zakonom propisane financijske, statističke i druge izvještaje te u vezi s istima vodi svu korespondenciju sa nadležnim institucijama. Sudjeluje u pripremi i izradi nacrta proračuna, izmjena i dopuna proračuna, nacrta odluke o izvršenju proračuna te izradi polugodišnjeg i godišnjeg izvještaja o izvršenju proračuna te poslovima riznice.

Prikuplja i analizira podatke za potrebe izrade financijskih i drugih izvješća za potrebe Gradskog vijeća i Gradonačelnika.

Obavlja poslove proračunskoga računovodstva.

Priprema podatke i surađuje u poslovima vezanim uz sastavljanje Izjave o fiskalnoj odgovornosti za proračun i proračunske korisnike, vrši provjeru Izjava o fiskalnoj odgovornosti proračunskih korisnika.

Prati i analizira izvršenje prihoda i rashoda proračuna po proračunskim klasifikacijama, prati namjensko trošenje proračunskih sredstava i upozorava na odstupanja, vrši financijsku kontrolu odobrenih sredstava udrugama i drugim organizacijama civilnog društva, prati izvršenje rashoda financijskog plana proračunskih korisnika iz posebnog dijela proračuna.

U obavljanju poslova iz svojeg djelokruga rada surađuje sa drugim upravnim odjelima Grada, nadležnim institucijama te pravnim i fizičkim osobama.

Preuzima e-račune preko sustava, vrši formalnu i računsku kontrolu e-računa, računa i ostalih isplatnih dokumenata s ugovorima, narudžbenicama i internim aktima Grada, vrši unos dokumenata u knjigu ulaznih računa te obavlja ostale s tim povezane poslove.

Ažurira i kontrolira ispravnost primljenih instrumenata osiguranja plaćanja (dalje: IOP) u Registru IOP, vodi brigu o njihovom arhiviranju i čuvanju, vodi propisane pomoćne knjige primljenih i izdanih IOP, izrađuje interne izvještaje iz analitičke evidencije IOP.

Sudjeluje u procesima uspostave sustava unutarnje financijske kontrole u dijelu prikupljanja podataka o utvrđenim rizicima te provodi evidentiranje i ažuriranje istih u registru rizika Grada.

Obavlja i druge poslove po nalogu voditelja Odsjeka i pročelnika.

PODACI O PLAĆI:

Sukladno odredbi članka 8. Zakona o plaćama u lokalnoj i područnoj (regionalnoj) samoupravi (Narodne novine, broj 28/10 i 10/23), plaću službenika u upravnim odjelima i službama jedinice lokalne samouprave čini umnožak koeficijenta složenosti poslova radnoga mjesta na koje je službenik raspoređen i osnovice za obračun plaće, uvećan za 0,5% za svaku navršenu godinu radnoga staža.

Slijedom navedenoga, plaću čini umnožak koeficijenta 2,70 (sukladno Odluci o koeficijentima za obračun plaće službenika i namještenika u upravnim tijelima Grada Ivanić-Grada, Službeni glasnik Grada Ivanić-Grada, broj 09/22) i osnovice za obračun plaće u iznosu od 788,00 eura (sukladno Odluci o visini osnovice za obračun plaće službenika i namještenika u upravnim tijelima Grada Ivanić-Grada, KLASA: 024-05/25-11/11, URBROJ: 238-10-03/1-25-2, od 27. siječnja 2025. godine), uvećan za 0,5 % za svaku navršenu godinu radnoga staža.